62022CO0067_INF
A Bíróság (hatodik tanács) 2022. szeptember 1‑jei végzése –Pharol
(C‑67/22. sz. ügy)
„Előzetes döntéshozatal – A Bíróság eljárási szabályzatának 99. cikke – EUMSZ 63. és EUMSZ 65. cikk – A tőke szabad mozgása – Jogi személyek jövedelemadója – A kedvezményezett társaság tagállamában székhellyel rendelkező társaság által felvett osztalékok – Harmadik országban székhellyel rendelkező társaság által felvett osztalékok – A kettős adóztatás elkerülésére irányuló nemzeti szabályozás – Eltérő bánásmód – Korlátozás – Igazolás – Az adóügyi ellenőrzések hatékonysága – Az adóügyi információk közlésére vonatkozó, egyezményen alapuló kötelezettség hiánya”
A tőke szabad mozgása és a szabad fizetési műveletek – Korlátozások – Adójogszabályok – Társasági adó – Osztalékok adóztatása – A kettős adóztatás elkerülésére irányuló nemzeti szabályozás – Olyan szabályozás, amely lehetővé teszi, hogy az adott tagállamban illetőséggel rendelkező társaság egészben vagy részben levonja az ugyanezen tagállamban illetőséggel rendelkező társaság által fizetett osztalékot – Olyan szabályozás, amely nem teszi lehetővé az ilyen levonást harmadik államban illetőséggel rendelkező osztalékfizető társaság esetében – Megengedhetőség – Feltételek
(EUMSZ 63. és EUMSZ 65. cikk)
(lásd: 28., 34–43. pont és a rendelkező rész)
Rendelkező rész
Az EUMSZ 63. és EUMSZ 65. cikket úgy kell értelmezni, hogy azokkal nem ellentétes az osztalékok gazdasági kettős adóztatásának elkerülésére irányuló olyan nemzeti szabályozás, amelynek értelmében egy, az érintett tagállamban adóilletőséggel rendelkező társaság levonhatja adóköteles nyereségéből azokat az osztalékokat, amelyeket egy másik, adóilletőséggel rendelkező társaságtól kapott, de azon okból nem vonhatja le egy harmadik országban székhellyel rendelkező társaságtól kapott osztalékokat, hogy ez utóbbi országot semmiféle, az adóügyi információk közlésére vonatkozó, egyezményen alapuló kötelezettség nem köti, míg e levonás azon feltételhez van kötve, hogy az osztalékokat juttató társasága adóköteles legyen harmadik országban, és azon okból, hogy az említett harmadik országban nem áll fenn információk nyújtására vonatkozó, egyezményen alapuló kötelezettség, lehetetlennek bizonyul ezen információk megszerzése ebben az országban. Egy tagállam nem köteles biztosítani az adóalany számára azt a lehetőséget, hogy maga szolgáltassa azokat a bizonyítékokat, amelyek bizonyítják, hogy hogy fennállnak az ezen levonáshoz szükséges feltételek, amennyiben az egyezményen alapuló kötelezettség e hiánya miatt nem ellenőrizhető e bizonyítékok valóságtartalma.